**Aizritējušas vēl divas tikšanās ES projekta WIR ietvaros**

Daugavpils pilsētas dome kopā ar Vanersborg pašvaldību (Vänersborgs kommun), Zviedrijā (vadošais partneris) Eiropas Savienības programmas „Eiropa pilsoņiem” ietvaros, īsteno projektu “Demokrātiskās iesaistīšanās un sabiedriskās līdzdalības veicināšana” (“WIR”). Projektā ir iesaistīti 10 partneri no 7 valstīm: Zviedrijas, Itālijas, Austrijas, Vācijas, Spānijas, Somijas un Latvijas. Projekta specifiskais mērķis ir izprast ES izstrādāto un pielietoto stratēģiju attiecībā uz integrācijas procesu, paaugstināt iedzīvotāju iesaistīšanās līmeni visu sociālo grupu vidū.

Projekta ietvaros no šī gada 6. līdz 9. septembrim tika organizēta projekta tikšanās Austrijas pilsētā Lincā, kur tika pārstāvēta arī Daugavpils. Savukārt no šī gada 23.oktobra līdz 26.oktobrim projekta ietvaros notika tikšanās Kasselā, Vācijā. Projekta ietvaros organizētajā pasākumā piedalījās gan starptautiskie dalībnieki, gan vietējie iedzīvotāji.

Visām projekta dalībvalstīm un pilsētām ir aktuāla sabiedrības līdzdalība, sadarbība un imigrantu integrācija – katrs partneris sniedza prezentāciju par situāciju savā valstī. Abas tikšanās dalībniekiem bija iespēja iepazīties ar dažādām šo valstu pieredzēm attiecībā uz integrācijas procesu. Tika organizētas diskusijas un darba grupas par iespējamajām metodēm darbā ar dažādu sociālo slāņu un tautību pārstāvjiem, kā arī tika pārrunātas projekta turpmākās aktivitātes, tā veiksmīgai īstenošanai. Austrijā dalībniekiem bija lieliska iespēja piedalīties arī ARS ELECTRONICA festivālā (<https://ars.electronica.art/error/de/>), kas apvieno tādus tematus kā māksla, tehnoloģijas un sabiedrība. Vācijā projekta dalībnieki iepazinās ar Vācijas pieredzi integrācijas procesos.

Projekts tiek finansēts no Eiropas Savienības programmas „Eiropa pilsoņiem” līdzekļiem. Īstenošanas termiņš: 16.10.2017. – 15.10.2019. Pasākums Daugavpilī, šī projekta ietvaros, notiks 2019. gada martā.

*Informāciju sagatavoja J.Reča-Lāže*

[*jolanta.reca-laze@daugavpils.lv*](mailto:Jolanta.uzulina@daugavpils.lv)